b'\n_START_ARTICLE_\nRatnik\n_START_SECTION_\nVrsta djela\n_START_PARAGRAPH_\nRatnik je istovremeno i roman karaktera i roman prostora i roman zbivanja zahvaljuju\xc4\x87i \xc5\xbeivopisnoj biografiji glavnog junaka.\n_START_SECTION_\nSadr\xc5\xbeaj\n_START_PARAGRAPH_\nDjelo zapo\xc4\x8dinje napomenom kako se radi o istinitoj pripovijesti o \xc5\xbeivotu Ante Gotovine. Opisano je kako se glavni lik sa \xc5\xa1esnaest godina otputio u bijeli svijet, najprije kao mornar, a onda i kao pripadnik glasovite i kontroverzne Legije stranaca. Kako je s nepunih osamnaest godina bio borac najelitnijih postrojbi Legije, sudjelovao u mnogim bitkama \xc5\xa1irom Afrike, da bi nakraju postao i komandos i instruktor komandosa u Guatemali, Paragvaju... Kako se dru\xc5\xbeio sa ljudima poput glazbenika Gainsbourga, modnog kreatora Gaultiera, ili afri\xc4\x8dkog diktatora i cara Bokasse. I kako je imao svoje ljubavi u Parizu, Bogoti... Kako se nakon dvadeset godina, polovicom 1991., vratio se u domovinu, jer nije mogao otrpjeti da kao profesionalni vojnik ostane po strani, kad je njegov narod po\xc4\x8deo krvariti. Pustolov je postao borac za slobodu, sudjelovao je u mnogim bitkama prsa o prsa, od novogradi\xc5\xa1kog i novskog boji\xc5\xa1ta (gdje je i ranjen) do Livna i Maslenice. Uzdi\xc5\xbeu\xc4\x87i se postupno od pukovnika preko brigadira do generala Hrvatske vojske i zapovjednika najve\xc4\x87ih i najveli\xc4\x8danstvenijih bitaka Domovinskog rata - Zima \'94, Skok 1, Skok 2, Ljeto \'95, Oluja, Maestral, Ju\xc5\xbeni potez. Gotovina je oslobodio 10.000 kvadratnih kilometara hrvatske zemlje!_NEWLINE_U knjizi se na umje\xc5\xa1an na\xc4\x8din isprepli\xc4\x87u avantura, surovost vojni\xc4\x8dkog \xc5\xbeivota, ljubav i borba za slobodu. Napisana je prije odlaska generala u Haag. Zavr\xc5\xa1ava dodanom sitnom bilje\xc5\xa1kom o tome kako je Predsjednik Stjepan Mesi\xc4\x87 29. rujna 2000. "naprasno smijenio general pukovnika Antu Gotovinu s du\xc5\xbenosti glavnog inspektora Hrvatske vojske. Zajedno s jo\xc5\xa1 \xc5\xa1estoricom generala, jer su, s drugim visokim \xc4\x8dasnicima, uputili otvoreno pismo hrvatskoj javnosti, u kojem su stali u obranu vrijednosti Domovinskog rata\'" pa ne sadr\xc5\xbei kasnije doga\xc4\x91aje vezane uz opu\xc5\xbenicu, bijeg zbog straha od nepravi\xc4\x8dnosti haa\xc5\xa1kog suda te samo su\xc4\x91enje.\n_START_SECTION_\nZanimljivosti\n_START_PARAGRAPH_\nDjelo je prevedeno na engleski jezik.'